Šukevičius
Šukevičius – lietuviška pavardė. Šios pavardės moteriškosios giminės formos yra: Šukevičienė (ištekėjusi moteris) ir Šukevičiūtė (mergautinė pavardė). Pavardę turi šie garsesni žmonės: Eduardas Šukevičius – politinis bei visuomenės veikėjas; Remigijus Šukevičius – imtynininkas; Vandalin Šukevič – archeologas, etnografas. Pavardė dažnesnė pietų ir rytų Lietuvoje (Prienai, Magūnai, Simnas), taip pat Kaune. Kildinama iš asmenvardžio Šukys. Jo kilmė neaiški – gali būti nuo šukỹs „kas su šukėtais dantimis, šukdantis“ arba šùkė „sudaužyto indo, stiklo, sprogusio sviedinio ir kt. skeveldra; indo, dalgio išmušta vieta; prastas, apdužęs indas, peilis, dalgis“, taip pat – šukti, šūkauti.